Amerikaning BEAM moduli Xalqaro kosmik stansiyaga biriktiriladi

“Roskosmos” davlat korporatsiyasi NASA bilan Amerikaning BEAM modulini Xalqaro kosmik stansiyaga biriktirish haqida kelishib oldi. Bu haqda, boshqarma matbuot xizmati vakilining ma’lumotiga tayanib, “Interfaks” xabar berdi.

Ma’lum qilinishicha, 16-aprel kuni BEAM Amerikaning Dragon yuk kemasidan chiqarilib, manipulyator yordamida tutashtiruvchi modulga olib o‘tiladi va NOD-3 moduliga biriktiriladi.
Dragon kemasi (SpX-8) stansiyaga uch tonnadan ortiq turli yuklar, jumladan oziq-ovqat, qurilmalar, turli materiallar va BEAM (Bigelow Expandable Activity Module) eksperimental turar-joy modulini yetkazgan. BEAM ikki yil davomida stansiya tarkibida bo‘ladi.